Доза обувки: Sophia Webster пролет-лято 2013 – Pinks.bg - е-списанието
От Pinks | 04.03.2013 3 Коментара
София Уебстър е името на новата изгряваща звезда в света на обувките. Младата британка спечели критиката с дебютната си колекция за пролет-лято 2013 и вече се продава в Bergdorf Goodman, Harvey Nichols, Net-a-porter и Colette. Успехът на марката Sophia Webster тепърва предстои, но за добрия старт несъмнено помага подкрепата на майстора на дамските обувки Nicholas Kirkwood, при когото София работи като асистент в продължение на две години. Визията на дизайнерката е младежка, цветна и позитивна и апелира към най-смелите почитателки на обувките. За пролет-лято 2013 темата е „Dollhouse” и моделите изцяло кореспондират на въображаемия кукленски свят. Върху обувките се смесват графичните мотиви на ацтеките, Хмонг декорации с мъниста и точките на Яйои Кусама.
София добавя и ефекти, постигнати чрез наслагване на палмови листа, пеперудени криле или розово фламинго. Като отличителен белег на Sophia Webster се очертава и използването на сърцето като емблематичен детайл за пролет-лято 2013 – завършващо острите върхове на обувките или служещо като форма за по-обемните токове в колекцията.
http://sophia-webster.com/
Доза обувки: Sophia Webster пролет-лято 2013, 10.0 out of 10 based on 7 ratings
СвързаниSophia Websterобувки пролет-лято 2013пролет-лято 2013
← Предишна новина Висшата мода на Париж от Swarovski
Следваща новина → Камелии и оригами в бижутата на Chanel
Pingback: Обувки за червилата от Sophia Webster и Revlon : Pinks.bg – е-списание за мода и дизайн -
Pingback: Дизайнерският маникюр на Nail Rock : Pinks.bg – е-списание за мода и дизайн -
04.03.2013 at 21:28
Бонбонена красота – колкото по-цветно, толкова по-хубаво (май съм на такава вълна в момента )